Afrim Gashi

Afrim Gashi (; i lindur më 9 nëntor 1977, në Shkup) është një politikan shqiptar nga Maqedonia e Veriut.

Në zgjedhjet e dhjetorit të vitit 2016, kandidoj si pjesë e lëvizjes BESA dhe u zgjodh deputet i legjislaturës 2016-2020 dhe më 9 mars 2019 emrin e partisë ta ribrendojë në “AlternAtivA” dhe aktualisht është kryetar i saj dhe u zgjodh deputet i legjislaturës 2020-2024 në Kuvendin e Maqedonisë së Veriut.

 Shkollimi 
Shkollën fillore dhe të mesme i kreu në vendlindjen e tij, duke bërë betejë për hapjen e paraleles së mjekësisë edhe në Shkup.

Gjatë shkollës së mesme është marrë edhe me muzikë, ndërsa bashkë me grupin e tij kanë marrë pjesë edhe nëpër festivale të ndryshme.

Fakultetin Juridik në Universitetin e Tetovës e mbaroi në vitin 2007, ndërsa aktualisht është në studime pasuniversitare në Institutin e Studimeve Juridike, Sociologjike dhe Politike në Shkup, në drejtimin e shkencave politike.

 Puna në SHB “Logos-A” 
parapamje|SHB “Logos-A”

Një kohë ka punuar edhe si redaktor në Shtëpinë Botuese “Logos-A”, ndërsa në opinionin është i njohur edhe si publicist, duke qenë aktiv me shkrime publicistike.

parapamje|Botimi i parë i Revistës Shenja

 Themelimi i revistës Shenja 
Në vitin 2011 e ka themeluar revistën mbarëkombëtare “Shenja” dhe deri në vitin 2014 ka qenë kryeredaktor i saj.

 Themelimi i partisë politike Lëvizjen Besa dhe aktivitieti 
Nga viti 2014 është aktiv edhe në politikë, duke e themeluar Lëvizjen Besa. Ai është nismëtar, projektues dhe ideator i saj, ndërsa një kohë e ka ushtruar edhe detyrën e Sekretarit të Përgjithshëm të saj.
Në zgjedhjet e parakohshme parlamentare të vitin 2016, Afrim Gashi, është zgjedhur deputet, duke kandiduar në njësinë zgjedhore nr. 2

 Themelimi i partisë politike AlternAtivA 
Pas ndërhyrjeve së gjykatave shtetërore dhe pamundësisë së funksionimit politik, Afrim Gashi vendosi që më 9 mars 2019 emrin e partisë ta ribrendojë në “AlternAtivA” dhe aktualisht është kryetar i saj. 
Në zgjedhjet e parakohshme parlamentare të vitin 2020, Afrim Gashi, është zgjedhur deputet, duke kandiduar në njësinë zgjedhore nr. 2.

Ai është i martuar dhe prind i dy vajzave dhe një djali.

 Shih edhe 
 Politika e Maqedonisë së Veriut
 Kuvendi i Maqedonisë së Veriut
 Shqiptarët në Maqedoninë e Veriut

 Referime 

 Lidhje të jashtme 
 https://alternativa.org.mk/kryetari/

Kategoria:Lindje 1977
Kategoria:Njerëz nga Shkupi
Kategoria:Njerëz që jetojnë
Kategoria:Anëtarë të Kuvendit të Maqedonisë së Veriut
Kategoria:Kryetarë të Kuvendit të Maqedonisë së Veriut
Kategoria:Shqiptarë të Maqedonisë së Veriut
Kategoria:Absolventët e Universitetit të Tetovës